**ՀԱՇՎԵՏՎՈՒԹՅՈՒՆ**

**ՀՀ արդարադատության նախարարի խորհրդական Լիանա Թովմասյանի՝ Բելգիայի Թագավորություն (Բրյուսել) գործուղման արդյունքների վերաբերյալ**

**Գործուղված պաշտոնատար անձ՝** Լիանա Թովմասյան

**Գործուղված անձի զբաղեցրած պաշտոնը**` ՀՀ արդարադատության նախարարի խորհրդական

**Գործուղման վայրը և ժամկետները`** Բելգիայի Թագավորություն (Բրյուսել), 2024թ. հունիսի 4-ից 6-ը

**Հրավիրող կողմը՝** Տնտեսական զարգացման և համագործակցության կազմակերպություն, Եվրոպական միության ՍԻԳՄԱ ծրագիր և Գերմանիայի միջազգային համագործակցության ընկերություն

**Գործուղման նպատակը`** Օրենքի գերակայության՝ որպես հանրային կառավարաման միջոցների խթանման միջոցի դիտարկումը

**Քննարկված թեմաները`** «Հանրային կառավարման միջոցով լավ կառավարման խթանում. հանրային կառավարման նորացված սկզբունքները», «Արևելյան գործընկերության տարածաշրջանի երկրներում լավ կառավարման նախաձեռնությունները և դրանց հիմնական արդյունքները», «Օրենքի գերակայությունը որպես հանրային կառավարաման միջոցների խթանման միջոց» և այլ հարցեր:

**Հանդիպումները, ելույթները, բարձրացված կամ քննարկված հարցերը.**

«Արևելյան գործընկերության երկրներում հանրային կառավարման ոլորտում լավ կառավարման զարգացում» խորագրով աշխատաժողովի շրջանակներում քննարկման առարկա են դարձվել ԵԽ սկզբունքների և հանրային կառավարման բարեփոխումների սկզբունքների համադրելիությունը, դրնաց փոխգործակցության և փոխկապակցվածության հիմնահարցերը:

Աշխատաժողովին ՀՀ պատվիրակությունը ներկայացրել է ՀՀ-ում ընթացող Հանրային կառավարման բարեփոխումների շրջանակում նախատեսվող փոփոխությունները:

Աշխատաժողովի «Օրենքի գերակայությունը որպես հանրային կառավարաման միջոցների խթանման միջոց» թեմայով քննարկմանն իմ կողմից ներկայացվել է արդարադատության ոլորտում իրականացվող ընթացիկ բարեփոխումները և դրանց կապը հանրային կառավարման սկզբունքային ուղղությունների հետ:

Աշխատաժողովի ընթացքում ձեռք են բերվել բազմակողմ համագործակցությանն ուղղված պայմանավորվածություններ: